# name
Efectes de la pastura sobre l’estat de conservació de les molleres pirinenques

# metadata.dc.description.abstract[].value
Resum: Les molleres pirinenques, aiguamolls d’alta muntanya, han estat pasturades des d’antic. Actualment són freqüents les molleres amb símptomes de sobrepastura, sobretot per la freqüentació de ramats bovins. La sobrepastura altera l’estructura de la vegetació i les funcions ecosistèmiques. El pas del bestiar malmet físicament les plantes i molses, compacta el sòl i crea espais sense vegetació. L’herbivorisme genera pèrdues de biomassa i de matèria orgànica. També es produeixen canvis en les comunitats vegetals a partir de les estratègies de les plantes davant la pressió ramadera. La importància ecològica i biogeogràfica de les molleres pirinenques, així com els serveis ecosistèmics que presten, justifiquen la necessitat de prendre mesures de conservació. L’exclusió ramadera pot ser una eina de gestió efectiva per restaurar el tapís vegetal i els sòls, incrementar la floració i la pluja de llavors, millorar l’estructura dels òrgans de reserva de les plantes i afavorir la colonització de plantes en els espais sense vegetació. Per tal d’assolir aquests beneficis, el 2018 es van instal·lar un conjunt de tancats d’exclusió per protegir alguns sistemes de molleres als Pirineus Centrals. En aquest article presentem un recull dels principals resultats d’alguns estudis realitzats en aquestes molleres, i apuntem les principals implicacions que tenen per a la millora de l’estat de conservació d’aquests hàbitats.
Summary: Effects of extensive grazing on the habitat conservation of Pyrenean mires. – The Pyrenean mires, high mountain wetlands, have been grazed since ancient times. Currently, several mires show symptoms of overgrazing, mainly due to the frequentation of cattle herds. Continuous overgrazing alters community structure and ecosystem functions. Livestock trampling damages plants and bryophytes, increases soil compaction and creates areas without vegetation. Herbivory leads to losses in biomass and organic matter. Furthermore, changes in plant communities depend on their strategies against grazing pressure. The ecological and biogeographical importance of the Pyrenean mires, as well as the ecosystem services they provide, justifies the need for conservation measures against overgrazing. Livestock exclusion can be an effective management tool to restore vegetation, recover soil porosity and structure, increase flowering and seed rain, restore plants’ storage organs and promote plant colonization in areas without vegetation. In 2018, exclusion fences were installed to protect some mires in the Central Pyrenees. Through this article, we present key findings from studies conducted in these mires and we highlight their implications for improving habitat conservation.

# metadata.dc.publisher[].value
Secció de Ciències Naturals del Museu de Mataró

# metadata.dc.rights[].value
cc-by-nc (c)  Pladevall-Izard, E. et al., 2025

# metadata.dc.source[].value
Divulgació i Premsa (Biologia Evolutiva, Ecologia i Ciències Ambientals)

# metadata.dc.title[].value
Efectes de la pastura sobre l’estat de conservació de les molleres pirinenques